FN FAL

**FN FAL** ili **Fusil Automatique Léger** (laka automatska puška) je jedna od najpoznatijih automatskih pušaka u svijetu i jedna od prvih automatskih pušaka u NATO-u.

## Razvoj
Razvoj FAL puske počeo je odmah nakon završetka Drugog svjetskog rata i prvi prototip je napravljen 1947. godine u kalibru 7.92x33 mm. Na čelu konstruktorskog tima se nalazio Dieudonne Saive koji je u isto vrijeme radio i na projektu razvoja puške za puščani metak pune snage iz kojeg će nastati FN 49. To je i jedan od razloga što su puške mehanički prilično slične. Na zahtjev Velike Britanije FN je razvio prototip u kalibru 280 British a kasnije i Belgija usvaja isti kalibar. Za potrebe testiranja britanske vojske proizveden je bullpup prototip u kalibru 280 British.

1950. puška je demonstrirana u SAD-u zajedno sa britanskom EM-2 i na zahjtev Amerikanaca razvijen je model u kalibru 7.62x51. Iste godine Britanci usvajaju EM-2 kao pušku koja će naslijediti Lee Enfield, ali naredna vlada 1952.  poništava tu odluku i usvaja 7.62x51 kao kalibar koji će biti univerzalan kod svih NATO članica. Pod uticajem SAD i ostale zemlje usvajaju 7.62x51 a FN prekida sa razvojem puške u ostalim kalibrima. To je ujedno i najveći nedostatak puške, jer je razvijana za metak manje snage, dok se 7.62x51 pokazao kao suviše jak naročito kod automatske paljbe.

U konstrukcionom pogledu, gasni sistem je vrlo sličan sovjetskom SVT-40 dok je bravljenje vrlo slično SKS-u ili francuskom MAS-49. Interesantan je regulator gasova koji omogućava podešavanje zavisno od uslova korištenja i municije. 
Postoje dva osnovna tipa sanduka: metrički i inch. Metrički su daleko češći i razlika je u dizajnu okvira za municiju. Inch sanduci su korišteni kod britanske, kanadske, australijske i malezijske verzije FAL i okviri se razlikuju po debljem prednjem usadniku. Puške sa inch sanducima mogu da koriste i metričke okvire. 
Standardni kapacitet okvira je 20 metaka dok se rjeđe nalaze okviri od 30 metaka ili doboši od 50 metaka. Commonwealth standard je bio 8 okvira, iako su u praksi vojnici često nosili samo četiri zbog težine municije. Commonwealth puške su najčešće imale isključivo poluautomatski režim paljbe a Kanađani su razvili puškomitraljez sa težom cijevi, koji se nije pokazao kao uspješan dizajn i relativno brzo je napušten.

Preko 90 zemalja je imalo FN FAL u naoružanju, a interesantno je da se u Zapadnoj Njemačkoj zadržao jako kratko zbog odbijanja FN-a da dozvoli licencnu proizvodnju u Njemačkoj. Njemci su već početkom 1960tih prešli na Heckler & Koch G3.

## Verzije
### Sturmgewehr 58
Sturmgewehr 58 (StG 58) je automatska puška koju je pod licencom proizvodio austrijski Steyr-Daimler-Puch i bila je standardna puška u austrijskoj vojsci od 1958. do 1977. godine.

FN FAL je odabran u izboru s američkom puškom AR-10 i španskom CETME. Austrijska verzija ima sklopivi dvonožac i plastične dijelove umjesto drvenih kako bi joj se smanjila težina.
thumb|Stg 58.

### FN verzije
***LAR 50.41 & 50.42** - Poznata još kao i FALO što je skraćenica od *Fusil Automatique Lourd* ima težu cijev kako bi obavljala ulogu puškomitraljeza. U kanadskoj vojsci nosi oznaku C2A1, kasnije je zamijenjena FN Minimi puškomitraljezom koji nosi oznaku C9. Također je korištena i u australijskoj vojsci pod oznakom L2A1, izbačena je iz upotrebe u mnogim zemljama zbog zaglavljivanja metaka prilikom rafalne paljbe.
***FAL 50.61** - Verzija s preklopivim kundakom i standardnom dužinom cijevi.
***FAL 50.62** - Padobranska verzija s dužinom cijevi 458&nbsp;mm i preklopivim kundakom.
***FAL 50.63** - Verzija kratkom cijevi od 406&nbsp;mm, preklopivim kundakom namijenjena belgijskim padobrancima.
***FAL 50.64** - Standardna dužina cijevi, izrađena dijelom od aluminijskih legura.
***FAL OSW (DSA-58 OSW)** - Padobranska verzija s kratkom cijevi od 330&nbsp;mm.

## Upotreba
### Argentina
Argentinska vojska je uvela u upotrebu FN FAL 1955. dok je lokalna proizvodnja trajala od 1960. do 1990tih. Argentinci su razvili FALMP III verziju kalibra 5.56&nbsp;mm. Verzija FARA 83 je izbacila FN FAL iz upotrebe s kojom ima dosta sličnosti. Argentina je koristila FAL pušku tokom Foklandskog rata protiv V. Britanije.
thumb|Argentinski vojnici sa FN FAL puškama.

### Brazil
FN FAL u brazilskoj vojsci se pojavila 1954. godine, testiranja su vršena od 1958. do 1962., a uvedena je u operativnu upotrebu 1964. pod oznakom M964. Brazilska firma IMBEL je proizvodila FN FAL po licenci, kasnije je razvijena nova automatska puška IMBEL MD u kalibru 5.56&nbsp;mm.

### Velika Britanija i Commonwealth
thumb|Britanska L1A1 puška.
1954 britanska vojska je uvela u operativnu upotrebu domaću verziju FAL puške poznatu kao L1A1, koju su pored V. Britanije uveli u upotrebu Australija, Kanada, Indija i druge članice Commonwealth-a.

### Njemačka
Njemci su svoje prve FAL-ovke dobili krajem 1955. godine. Prvobitno ih je koristila graničarska služba, dok je kasnije uvedena u  Bundeswehr pod oznakom G1. Nakon kratkog vremena su povučene iz upotrebe i prodane Turskoj.

## Ratovi
## Korisnici
thumb|Nigerijski vojnik u Somaliji s FN FAL puškom.
thumb|Danska FN FAL.

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Reference
Kategorija:Automatske puške